ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Σεπτεμβρίου 1996 για τροποποίηση της απόφασης 93/402/ΕΟΚ περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχομένων από ορισμένες χώρες της Νότιας Αμερικής (Κείμενο που παρουσιάζει ενδιαφέρον για τον ΕΟΧ) (96/595/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 14, 15 και 16,

Εκτιμώντας:

ότι οι υγειονομικοί όροι και η κτηνιατρική πιστοποίηση που απαιτούνται κατά την εισαγωγή νωπών κρεάτων προερχομένων από την Κολομβία, την Παραγουάη, την Ουρουγουάη, τη Βραζιλία, τη Χιλή και την Αργεντινή, καθορίζονται από την απόφαση 93/402/ΕΟΚ της Επιτροπής (2), όπως τροποποιήθηκε τελευταία από την απόφαση 95/443/ΕΚ (3) 7

ότι έχουν θεσπιστεί αυστηρότεροι υγειονομικοί όροι για τα παραπροϊόντα σφαγίων τα οποία προορίζονται για κατανάλωση από τον άνθρωπο 7 ότι, υπό το φως της κτηθείσας πείρας, φαίνεται σκόπιμο να ενισχυθεί ο έλεγχος αυτών των προϊόντων, με ένδειξη στο υγειονομικό πιστοποιητικό του ονόματος και της διεύθυνσης της μεταποιητικής επιχείρησης στην οποία πρόκειται να λάβει χώρα η θερμική επεξεργασία 7

ότι οι αρχές της Βραζιλίας έχουν ζητήσει από την Επιτροπή να συμπεριληφθεί ένα τμήμα της πολιτείας Mato Grosso στον κατάλογο των εδαφών της Βραζιλίας από τα οποία τα κράτη μέλη επιτρέπουν να εισάγεται νωπό κρέας χωρίς κόκαλα 7

ότι, από μία επιτόπια επιθεώρηση της Επιτροπής, η οποία έλαβε χώρα τον Ιούνιο του 1996, προέκυψε ότι η ζωοϋγειονομική κατάσταση που επικρατεί, οι κτηνιατρικές υπηρεσίες, καθώς και το πρόγραμμα ελέγχου της νόσου του αφθώδους πυρετού, είναι ικανοποιητικές σ' αυτό το τμήμα του Mato Grosso 7 ότι φαίνεται σκόπιμο να συμπεριληφθεί αυτό το τμήμα του Mato Grosso στα εδάφη της Βραζιλίας από τα οποία τα κράτη μέλη επιτρέπουν να εισάγονται νωπά κρέατα χωρίς κόκαλα 7

ότι οι κτηνιατρικές αρχές της Βραζιλίας και του Mato Grosso έχουν παράσχει τις αναγκαίες εγγυήσεις 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Ι της απόφασης 93/402/ΕΟΚ αντικαθίσταται από το παράρτημα Ι της παρούσας απόφασης, και το παράρτημα ΙΙΙ μέρος 1 της απόφασης 93/402/ΕΟΚ αντικαθίσταται από το παράρτημα ΙΙ της παρούσας απόφασης.

Άρθρο 2

α) Τα κράτη μέλη επιτρέπουν, κατά τη διάρκεια των 60 ημερών που έπονται της ημερομηνίας της κοινοποίησης της παρούσας απόφασης στα κράτη μέλη, να εισαχθούν νωπά κρέατα από τη Βραζιλία, τα οποία θα έχουν παραχθεί και πιστοποιηθεί σύμφωνα με τους όρους που προβλέπονται στην απόφαση 93/402/ΕΟΚ, πριν από την έναρξη ισχύος της παρούσας απόφασης.

β) Τα κράτη μέλη επιτρέπουν, κατά τη διάρκεια των 60 ημερών οι οποίες έπονται της ημερομηνίας κοινοποίησης της παρούσας απόφασης στα κράτη μέλη, να εισαχθούν παραπροϊόντα σφαγίων τα οποία προορίζονται για παρασκευή υποβληθέντων σε θερμική επεξεργασία προϊόντων με βάση το κρέας, από την Κολομβία, την Παραγουάη, την Ουρουγουάη, τη Βραζιλία, τη Χιλή και την Αργεντινή, τα οποία θα έχουν παραχθεί και πιστοποιηθεί σύμφωνα με τους όρους που προβλέπονται στην απόφαση 93/402/ΕΟΚ πριν από την έναρξη ισχύος της παρούσας απόφασης.

Άρθρο 3

Η παρούσα απόφαση τίθεται σε ισχύ τη δέκατη ημέρα μετά την κοινοποίηση της στα κράτη μέλη.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 30 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 179 της 22. 7. 1993, σ. 11.

(3) ΕΕ αριθ. L 258 της 28. 10. 1995, σ. 65.

ΠΑΡΑΡΤΗΜΑ Ι

«ΠΑΡΑΡΤΗΜΑ Ι

ΠΕΡΙΓΡΑΦΗ ΤΩΝ ΕΔΑΦΩΝ ΤΗΣ ΝΟΤΙΑΣ ΑΜΕΡΙΚΗΣ ΓΙΑ ΤΟΥΣ ΣΚΟΠΟΥΣ ΤΗΣ ΚΤΗΝΙΑΤΡΙΚΗΣ ΠΙΣΤΟΠΟΙΗΣΗΣ ΤΗΣ ΥΓΕΙΑΣ ΤΩΝ ΖΩΩΝ

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«ΠΑΡΑΡΤΗΜΑ ΙΙΙ

>ΑΡΧΗ ΓΡΑΦΗΚΟΥ>

ΜΕΡΟΣ 1

ΓΕΝΙΚΟ ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

Σημείωση η οποία απευθύνεται στον εισαγωγέα: το παρόν πιστοποιητικό έχει κτηνιατρικό σκοπό μόνο, και πρέπει να συνοδεύει το αποστελλόμενο φορτίο μέχρις ότου αυτό φθάσει στον μεθοριακό σταθμό επιθεώρησης.

Χώρα προορισμού: Αριθμός αναφοράς του πιστοποιητικού καταλληλότητας (1):

Εξαγωγός χώρα:Κωδικός εδάφους:

Υπουργείο:

Υπηρεσία:

Άλλες πληροφορίες: (προαιρετικώς)

Ι. Στοιχεία αναγνώρισης των κρεάτων

Κρέας: (αναφέρεται το ζωικό είδος)

Είδος των τεμαχίων:

Είδος συσκευασίας:

Αριθμός τεμαχίων ή μονάδων συσκευασίας:

Βάρος καθαρό:

ΙΙ. Προέλευση κρεάτων

Διευθύνσεις και αριθμοί κτηνιατρικής έγκρισης των εγκεκριμένων μονάδων σφαγείων (2): Διευθύνσεις και αριθμοί κτηνιατρικής έγκρισης των εγκεκριμένων μονάδων τεμαχισμού (2): Διευθύνσεις και αριθμοί κτηνιατρικής έγκρισης των εγκεκριμένων ψυκτικών εγκαταστάσεων (2): ΙΙΙ. Προορισμός των κρεάτων

Τα κρέατα αποστέλλονται από: (τόπος αποστολής)

στην: (χώρα προορισμού)

με το ακόλουθο μεταφορικό μέσο (3):

Όνομα και διεύθυνση του αποστολέα:

Όνομα και διεύθυνση του παραλήπτη:

Όνομα και διεύθυνση της μεταποιητικής επιχείρησης (4):

(1) Προαιρετικώς.

(2) Προαιρετικώς όταν η χώρα προορισμού επιτρέπει την εισαγωγή νωπών κρεάτων για χρήσεις άλλες πλήν της διατροφής του ανθρώπου, σε εφαρμογή του άρθρου 19 στοιχείο α) της οδηγίας 72/462/ΕΟΚ του Συμβουλίου.

(3) Για τα εμπορευματοκιβώτια, ο αριθμός κυκλοφορίας 7 για τα αεροπλάνα, ο αριθμός πτήσεως 7 για τα πλοία, το όνομα του πλοίου.

(4) Για τα παραπροϊόντα σφαγίων τα οποία περιγράφονται στο άρθρο 1 στοιχείο γ) και προορίζονται για την παρασκευή θερμικώς επεξεργασμένων προϊόντων με βάση το κρέας, ή για θερμικώς επεξεργασμένες ζωοτροφές.»

>ΤΕΛΟΣ ΓΡΑΦΗΚΟΥ>